**Cu o privire înapoi**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu o privire înapoi

Mă alungi și mă chemi

Neîncetat -

Te rog, mai stai

Încă o punte,

Un an sau

Un capăt de univers

Etern și întristat...

Cu o privire

Înapoi, îngheți timpul

Pe care să alunecam

Amandoi,

Unul spre altul,

Într-o apropiere

Continuă și mobilă-

Într-o veșnicie

Searbădă și versatilă,

Zbuciumată

Și care singură

Se-alină...

C-un pas înapoi

Avansezi departe

De mine, ca-ntr-un balans

Boem,

O atingere nesfârșită

În care ne-am avut

Fără să vrem...

Și totuși eu te iubesc,

Deși nu te mai chem...

Și totuși înapoi

M-alungi doar cu un

Îndemn...